|  |
| --- |
| **Šiaulių „Rasos" progimnazija** |
| [[Vaizdas:|Šiaulių „Rasos" progimnazija herbas|center|100px]] |
| Šiaulių „Rasos" progimnazija |
| **Adresas** | Šiauliai |
| **Direktorius(-ė)** | Diana Tamutienė |
| **Mokinių skaičius** | 436 |
| **Įkūrimo data** | 1968 m. |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 45 |

**Šiaulių „Rasos" progimnazija**, iki 1990 m. **Šiaulių 11-oji vidurinė mokykla**, iki 2010 m. **Šiaulių Aukštabalio vidurinė mokykla**, iki 2011 m. **Šiaulių „Rasos" pagrindinė mokykla** – dieninė, savarankiško mokymosi bendrojo lavinimo mokykla Šiauliuose, Lieporiuose („Taškente"), Tiesos g. 1, vykdanti priešmokyklinio, pradinio ugdymo ir pagrindinio ugdymo I dalies programas. Įstaigos kodas 190532096. Steigėjas Šiaulių miesto savivaldybės taryba.

Istorija
--------

Mokyklos statyba pradėta 1967 m. kartu su naujojo pietinio gyvenamojo mikrorajono statyba. 11-oji vidurinė mokykla įkurta 1968 m. rugsėjo 1 dieną. Mokykla pastatyta pagal vilniečio architekto A. Geibūno projektą. 1968 m. birželio 1 di. dar statomos mokyklos direktoriumi paskirtas E. Lapkus. Oficialus mokyklos atidarymas įvyko 1968 m. lapkričio 23 d. Tradicinę juostelę perkirpo ir sėkmės mokyklai palinkėjo Šiaulių miesto vykdomojo komiteto pirmininko pavaduotojas A. Mažulis. Pirmosios statybos valdybos viršininkas V. Žvigaitis įteikė simbolinį raktą.

Mokykloje buvo 24-ios klasės ir 11 kabinetų. 1969 m. sausio 1 d. buvo 975 moksleiviai. 1969/1970 mokslo metais 39 klasėse mokslo metų pabaigoje mokėsi 1340 moksleivių, o trečiaisiais mokyklos gyvavimo metais mokykloje mokėsi 1800 moksleivių. 1970 m. įkurti pramoginių ir tautinių šokių būreliai (vadovės G. Zmailienė, V. Šiurkienė). Sukurtas mergaičių ansamblis, kuriam vadovavo mokytoja Zinaida Varanavičienė, dūdų orkestras. Respublikos pramoginių šokių konkurse „Baltijos gintarėliai-72" 11-osios vidurinės mokyklos moksleiviai jau pelnė prizines vietas. 1975/1976 m. suvedus tarpmokyklinių lenktynių rezultatus mokykla pripažinta geriausia mieste. Ji ir viena didžiausių – 1601 moksleivis.

1993–1996 m. mokykla apšiltinta, išdažyta, pakeisti langai. 2010 m. rugpjūčio 19 d. Šiaulių miesto savivaldybės taryba pakeitė mokyklos statusą ir pavadinimą. Nuo 2012 m. rugsėjo 1 d. prie Šiaulių „Rasos" progimnazijos prijungta Aukštabalio pradinė mokykla.

Datos
-----

* 1970 m. mokyklą baigė 1-oji 16-os abiturientų laida;
* 1973 m. susikūrė Interklubas (internacionalinis klubas) „Rūta";
* 1980 m. penktokė Rasa Mačiūnaitė tapo respublikinio konkurso „Dainų dainelė-80" laureate;
* 1983 m. tautinių šokių kolektyvas (vadovė Aldona Masėnienė) pelnė I-ą vietą miesto apžiūroje, 9a klasės moksleivė Saulė Laurinaitytė Respublikiniame politinės dainos konkurse iškovojo diplomantės vardą;
* 1984 m. mokytojo – kraštotyrininko V. Mažeikos iniciatyva įkurtas mokyklos istorijos muziejus;
* 1997 m. sukurta mokyklos vėliava (projekto autorė ir vykdytoja dailės mokytoja L. Narušienė), mokyklos daina (tekst autorė mokytoja V. Grakauskienė, muzika – mokytojos L. Kaubrytės), emblema (autorius 29 laidos abiturientas M. Kasperavičius).

Direktoriai
-----------

* 1968–1978 m. ir 1989–1992 m. E. Lapkus
* 1978–1987 m. A. Katilavičius
* 1988–1989 m. A. Navickienė
* 1992–2002 m. Petras Ivoškus
* 2002 -2012 m. Algirdas Kontrimas
* 2014 - 2018 m. Audronė Ispiryan
* nuo 2019 m. Diana Tamutienė

### Pavaduotojai

T. Bakanovienė, D. Juškienė, S. Gurejevas

### Buvę mokyklos direktorių pavaduotojai

R. Karnilaitė, B. Gilys, A. Tvarijonavičius, J. Šerkšnys, I. Tolenienė, O. Kleišmanienė, B. Kilienė, K. Šomkienė, G. Korkevičienė, V. Andriuškienė, B. Cironkienė, B. Jaugienė, J. Urbonavičienė, E. Trumpytė, R. Vaitkevičienė, N. Baršauskienė, A. Steponavičius, K. Umbražūnienė, G, Korkevičienė, I. Kievišienė, A. Tamulevičius, A. Grigaliūnė

Žymūs mokiniai
--------------

* Mindaugas Ežerskis, sportininkas (graikų-romėnų imtynės)
* Domas Lapkus, menotyrininkas
* Gintaras Lūža, fizikas, mokslininkas
* A. Mikulskis, fizikas, mokslininkas (Harvardas, JAV)
* Birutė Pelenytė, dailininkė tapytoja, tapybos studijos „Auksine Ochra" vadovė
* Dalia Staponkutė, vertėja, rašytoja, diplomatė (Kipras)
* Andrius Šedžius, verslininkas, politikas
* Rimantas Vingras, pianistas
* Virginijus Visockas, sportinių šokių klubo „Ratuto" vadovas

Nuorodos
--------

* Mokyklos svetainė

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RŠiaulių mokyklos |
| --- |
|  |
| Gimnazijos | 
S. Daukanto · Didždvario · J. Janonio · Lieporių · Romuvos · Santarvės · Saulėtekio · Sporto · Suaugusiųjų · S. Šalkauskio · Universitetinė |
|  |
| Progimnazijos | 
Dainų · Gegužių · Gytarių · Jovaro · Juventos · V. Kudirkos · Medelyno · Ragainės · Rasos · Rėkyvos · Romuvos · Salduvės · Sandoros · Zoknių |
|  |
| Specialiosios mokyklos | 
Logopedinė · Ringuvos · Ugdymo centras · Sanatorinė |
|  |
| Neformaliojo vaikų švietimo mokyklos | 
1-oji muz. m-kla · „Dagilėlio" dainavimo m-kla · Dailės m-kla · „Dainų" muz. m-kla · Gamtininkų centras · Technikų centras · Turistų centras · Šiaulių menų mokykla |
|  |
| Buvusios mokyklos | 
Dubijos · Laužiko specialioji · Šventupio |

 |